Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisön rahoitustuen myöntämisestä tavarankuljetusjärjestelmän ympäristönsuojelun tason parantamiseksi ("Marco Polo ohjelma") /* SEK/2003/0543 lopull. - COD 2002/0038 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisön rahoitustuen myöntämisestä tavarankuljetusjärjestelmän ympäristönsuojelun tason parantamiseksi ("Marco Polo -ohjelma") 2002/0038 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisön rahoitustuen myöntämisestä tavarankuljetusjärjestelmän ympäristönsuojelun tason parantamiseksi ("Marco Polo -ohjelma") 1. TAUSTA Ehdotus toimitettiin Euroopan parlamentille ja neuvostolle (KOM(2002)54 lopullinen - 2002/0038(COD)): // 4.2.2002 Euroopan talous- ja sosiaalikomitean lausunto: // 17.7.2002 Euroopan parlamentin lausunto ensimmäisessä käsittelyssä: // 25.9.2002 Muutettu ehdotus: // Muutettua ehdotusta ei annettu Yhteisen kannan vahvistaminen: // 25.4.2003 2. KOMISSION EHDOTUKSEN TARKOITUS Yhteisöllä pitäisi olla käytössään käytännöllinen ja markkinasuuntautunut väline, jolla tuetaan ruuhkautumisen ehkäisemiseen tähtääviä toimia maanteiden tavaraliikenteen alalla sekä koko kuljetusjärjestelmän ympäristönsuojelun tason parantamiseen liittyviä vaativia tavoitteita. Komission ehdotuksella pyritään luomaan tällainen väline, jotta tavarakuljetuksia voitaisiin siirtää maanteiltä meriliikenteeseen, rautatieliikenteeseen ja sisävesiliikenteeseen. Ehdotuksella pyritään tukemaan tavarankuljetuspalveluiden markkinoiden kaupallisia toimia, joilla tavarankuljetuksia siirretään maanteiltä muihin, ympäristöä vähemmän kuormittaviin liikennemuotoihin. Ohjelmasta voidaan myös rahoittaa toimia, joihin osallistuu Euroopan unionin jäsenyyttä hakeneita maita. Toissijaisuusperiaate huomioon ottaen siinä keskitytään kuitenkin kansainvälisiin hankkeisiin. Ehdotuksen keskeisenä tavoitteena on auttaa siirtämään muihin liikennemuotoihin sellainen määrä tavarakuljetuksia, joka vastaa kansainvälisen maanteiden tavaraliikenteen odotettua kasvua. Ohjelmalla tuetaan keskeisiä poliittisia aloitteita, joita tavarankuljetussektorilla on suunniteltu vuoteen 2010 saakka, ja tästä syystä myös ohjelman keston tulisi ulottua kyseiseen ajankohtaan. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomautuksia Komissio hyväksyi Euroopan parlamentin ensimmäisessä käsittelyssä tekemistä 25:stä tarkistuksesta 17 joko kokonaan, osittain tai periaatteessa. Hyväksytyistä 17 tarkistuksesta yhteisen kantaan on sisällytetty 10 joko sellaisenaan tai tarkistuksen henkeä noudattaen. Neuvosto on hylännyt muut tarkistukset. Yhteisessä kannassa on lisäksi otettu huomioon kolme parlamentin tarkistusta, jotka koskevat annettavan tuen vähimmäismääriä. Komissio oli hylännyt nämä tarkistukset. Komissio ehdotti ohjelman rahoituskehykseksi 115 miljoonaa euroa vuosiksi 2003-2007 (mikä vastaa 85 miljoonaa euroa vuosina 2003-2006), mutta yhteisessä kannassa tämä on muutettu 75 miljoonaksi euroksi vuosiksi 2003-2006. Koska ehdotuksen lähestymistapaa tai tavoitteita ei muuteta olennaisella tavalla, komissio voi tukea yhteistä kantaa, joka on vahvistettu yksimielisesti 25. huhtikuuta 2003. 3.2. Erityisiä huomautuksia 3.2.1. Euroopan parlamentin tarkistukset, jotka komissio on hyväksynyt ja jotka on sisällytetty yhteiseen kantaan kokonaan tai osittain Tarkistuksessa 1 (johdanto-osan kappale 4) korostetaan, että Marco Polo -ohjelma lisää liikennemuotojen yhteensopivuutta. Ohjelman tavoitteiden ja nimen mukaisesti tarkistuksessa edellytetään myös, että ohjelman tulisi edistää maanteiden tavaraliikenteen ruuhkautumisen vähentämistä. Tarkistuksen 1 ensimmäinen osa on sisällytetty yhteiseen kantaan sellaisenaan ja toinen osa ilmaisussa "jolla voidaan vähentää maanteiden tavarankuljetusjärjestelmän ruuhkautumista". Tarkistuksessa 5 lisätään asetuksen 1 artiklan 1 kohtaan ajatus, että ohjelman tulisi lisätä liikennemuotojen yhteensopivuutta. Tämä on sisällytetty yhteiseen kantaan sellaisenaan. Tarkistuksella 7 pyritään varmistamaan, että asetuksen 2 artiklan a alakohdassa annettuun "toimen" määritelmään lisätään ajatus intermodaalisten kuljetusketjujen optimoinnista. Tämä on sisällytetty yhteiseen kantaan. Tarkistuksessa 11 muutetaan 3 artiklan 3 kohdan sanamuotoa siten, että se selvästi kattaa kaikki EU:n jäsenyydestä neuvottelevat ehdokasmaat. Yhteisessä kannassa tämä on ilmaistu muodossa "unionin jäseniksi ehdolla olevat maat". Tarkistuksessa 13 ehdotetaan, että 5 artiklan 1 kohdan c alakohdassa oleva ilmaus "haitallisia kilpailun vääristymiä" tarkennetaan muotoon "yhteisen edun vastaisia kilpailun vääristymiä". Tämä on otettu huomioon yhteisessä kannassa, jossa käytetään ilmaisua "kilpailun vääristymistä ... siinä määrin, että se olisi yhteisen edun vastaista". Tarkistuksen 17 toisessa osassa lisätään 6 artiklan 1 kohdan c alakohtaan tarkennus, jonka mukaan kuljetusten ei pitäisi siirtyä vaihtoehtoisten kuljetusmuotojen välillä, vaan ainoastaan maantieliikenteestä muihin kuljetusmuotoihin. Tämä on sisällytetty yhteiseen kantaan. Tarkistuksessa 19 ehdotetaan, että 6 artiklan 1 kohdan e alakohdassa oleva ilmaus "haitallisia kilpailun vääristymiä" tarkennetaan muotoon "yhteisen edun vastaisia kilpailun vääristymiä". Tämä on otettu huomioon yhteisessä kannassa, jossa käytetään ilmaisua "kilpailun vääristymistä ... siinä määrin, että se olisi yhteisen edun vastaista". Tarkistuksessa 20 tarkennetaan, että 6 artiklan mukaisen tukihakemuksen valintamenettelyyn jättämisestä lukien aiheutuneet menot voidaan korvata sillä edellytyksellä, että yhteisön rahoitukselle annetaan lopullinen hyväksyntä. Tämä on sisällytetty sellaisenaan yhteisen kannan 6 artiklan 4 kohtaan. Tarkistuksessa 22 ehdotetaan, että 7 artiklan 1 kohdan c alakohdassa oleva ilmaus "haitallisia kilpailun vääristymiä" tarkennetaan muotoon "yhteisen edun vastaisia kilpailun vääristymiä". Tämä on otettu huomioon yhteisessä kannassa, jossa käytetään ilmaisua "kilpailun vääristymistä ... siinä määrin, että se olisi yhteisen edun vastaista". Tarkistuksessa 23 tarkennetaan, että 7 artiklan 3 kohdan mukaisen tukihakemuksen valintamenettelyyn jättämisestä lukien aiheutuneet menot voidaan korvata sillä edellytyksellä, että yhteisön rahoitukselle annetaan lopullinen hyväksyntä. Tämä on sisällytetty yhteiseen kantaan. 3.2.2. Euroopan parlamentin tarkistukset, jotka komissio on hyväksynyt mutta joita ei ole sisällytetty yhteiseen kantaan Tässä jaksossa kuvatut tarkistukset ovat Euroopan parlamentin lisäämiä selvennyksiä. Niiden huomioon ottaminen tai huomioimatta jättäminen ei muuta komission ehdotuksen asiasisältöä. Tarkistuksen 2 ensimmäisessä ja toisessa osassa (johdanto-osan kappale 5) tarkennetaan, etteivät Marco Polo -ohjelmasta rahoitettavat toimet saisi johtaa kuljetusten siirtymiseen maantieliikenteelle vaihtoehtoisten kuljetusmuotojen välillä. Komissio hyväksyi tarkistuksen nämä osat. Tarkistuksessa 3 (johdanto-osan kappale 9, joka on numeroitu uudelleen yhteisessä kannassa johdanto-osan kappaleeksi 13) aikaistetaan vuodella sitä ajankohtaa, johon mennessä komission olisi annettava kertomus asetuksen täytäntöönpanosta, sekä pyydetään, että budjettivallan käyttäjä arvioisi vuoden 2006 jälkeisten rahoitusmäärien yhteensopivuutta uusien rahoitusnäkymien kanssa. Tarkistukseen sisältyy myös mahdollisuus määrärahojen lisäämiseen. Komissio hyväksyi tämän tarkistuksen periaatteessa. Tarkistuksessa 4 tarkennetaan johdanto-osan 12 kappaletta (joka on numeroitu uudelleen yhteisessä kannassa johdanto-osan kappaleeksi 16) lisäämällä siihen toteamus, että rahoitus vuoden 2006 jälkeen edellyttää budjettivallan käyttäjän hyväksyntää. Komissio hyväksyi tämän tarkistuksen. Tarkistuksessa 6 asetuksen 1 artiklan 2 kohtaan (1 ja 2 kohta on yhteisessä kannassa yhdistetty yhdeksi kohdaksi) lisätään selvennys, jonka mukaan ohjelman olisi edistettävä maanteitse tapahtuvien tavarankuljetusten ympäristövaikutusten vähentämistä sen sijaan, että puhuttaisiin vain tavarankuljetuksista yleensä. Komissio hyväksyi tämän tarkistuksen. Tarkistuksessa 12 tarkennetaan 5 artiklan 1 kohdan a alakohtaa lisäämällä siihen toteamus, että liikennemuotosiirtymään liittyvä toimi ei saisi johtaa tavarakuljetusten siirtymiseen maantieliikenteelle vaihtoehtoisten kuljetusmuotojen välillä. Komissio hyväksyi tämän tarkistuksen. Tarkistuksessa 26 tarkennetaan 12 artiklaa (joka on numeroitu uudelleen yhteisessä kannassa 13 artiklaksi) lisäämällä siihen toteamus, että rahoitus vuoden 2006 jälkeen edellyttää budjettivallan käyttäjän hyväksyntää, ja että budjettivallan käyttäjä hyväksyy vuosittaiset määrärahat vuosittaisen talousarviomenettelyn yhteydessä. Komissio hyväksyi tämän tarkistuksen. Tarkistuksessa 27 (14 artikla, joka on numeroitu uudelleen yhteisessä kannassa 15 artiklaksi) aikaistetaan 31 päivään joulukuuta 2005 sitä ajankohtaa, johon mennessä komission olisi annettava kertomus ohjelman täytäntöönpanosta. Lisäksi siinä pyydetään komissiota esittämään vuotuinen arviointi ohjelmasta. Komissio hyväksyi tarkistuksen ensimmäisen osan periaatteessa ja ehdotti, että kertomus olisi annettava viimeistään 30. kesäkuuta 2006 eikä 31. joulukuuta 2006. Lisäksi tarkistuksessa 27 lisätään tekstiin maininta, jonka mukaan määrärahoja on mahdollista lisätä. Komissio hyväksyi tämä lisäyksen. 3.2.3. Euroopan parlamentin tarkistukset, jotka komissio on hylännyt ja joita ei ole sisällytetty yhteiseen kantaan Tarkistuksessa 9 ehdotetaan, että 2 artiklan c kohdassa tarkoitetut katalyyttiset toimet rajoitetaan intermodaalikuljetuksiin. Tarkistuksen 15 toisessa osassa (5 artikla) ehdotetaan olemassa oleville palveluille annettavan tuen vähimmäismäärän alentamista edelleen 250 000 euroon. Tarkistuksessa 16 (6 artiklan 1 kohdan b alakohta) ehdotetaan, että meriliikenteeseen kiinnitetään erityistä huomiota. Tarkistuksen 17 ensimmäisessä osassa (6 artiklan 1 kohdan c alakohta) ehdotetaan, että tukea annetaan myös katalyyttisille toimille, jotka johtavat vain "maanteiden tavaraliikenteen ruuhkautumisen vähentymiseen" ilman liikennemuotosiirtymää. Tarkistuksessa 18 ehdotetaan, että 6 artiklan 1 kohdan d alakohdan mukainen komission ohjausapu muutetaan neuvonannoksi. Tarkistuksessa 25 (8 artikla) ehdotetaan, että vahvistetaan yksityiskohtaiset menettelysäännöt rahoitustuen epäämiseksi tapauksissa, joissa asetuksen säännöksiä ei noudateta. Tarkistuksessa 26 (12 artikla, joka on numeroitu uudelleen yhteisessä kannassa 13 artiklaksi) ehdotetaan erityisiä menettelyjä, jotka koskevat määrärahojen käyttöä ja ohjelman toteutusta. 3.2.4. Euroopan parlamentin tarkistukset, jotka komissio on hylännyt mutta jotka on sisällytetty yhteiseen kantaan Tässä jaksossa kuvatut tarkistukset voidaan hyväksyä, koska ne ovat osa kompromissia, joka neuvoteltiin 27. marraskuuta 2002 järjestetyssä kolmen toimielimen välisessä epävirallisessa kokouksessa. Tarkistuksessa 14 ehdotetaan, että 5 artiklan 5 kohdan mukainen annettavan tuen vähimmäismäärä alennetaan 1 miljoonasta eurosta 0,5 miljoonaan euroon. Tämä tarkistus on sisällytetty yhteiseen kantaan kokonaisuudessaan. Tarkistuksen 15 ensimmäisessä osassa ehdotetaan, että 5 artiklan 1 kohtaan lisätään maininta mahdollisuudesta antaa rahoitusta olemassa olevien palvelujen laajentamiselle. Neuvosto on sisällyttänyt tämän yhteisen kantaan muodossa "tarvittaessa myös jo olemassa olevien palvelujen kehittämisellä aikaansaatu lisäsiirtymä". Tarkistuksessa 21 ehdotetaan, että 6 artiklan 6 kohdan (joka on numeroitu uudelleen yhteisessä kannassa 7 kohdaksi) mukainen annettavan tuen vähimmäismäärä alennetaan 3 miljoonasta eurosta 1,5 miljoonaan euroon. Tämä tarkistus on sisällytetty yhteiseen kantaan kokonaisuudessaan. Tarkistuksessa 24 ehdotetaan, että 7 artiklan 6 kohdan mukainen annettavan tuen vähimmäismäärä alennetaan 500 000 eurosta 250 000 euroon. Tämä tarkistus on sisällytetty yhteiseen kantaan kokonaisuudessaan. 3.2.5. Muut neuvoston tekemät muutokset Johdanto-osan 4 kappaleeseen on lisätty viittaus eri liikennemuotojen välisen jakauman säilyttämiseen tavaraliikenteessä vuoden 1998 tasolla. Johdanto-osaan on lisätty uusi 7 kappale, jossa kannustetaan yhteistyöhön hankkeita ehdotettaessa. Johdanto-osan 7 kappaleeseen (joka on numeroitu uudelleen yhteisessä kannassa johdanto-osan kappaleeksi 8) on lisätty viittaus olemassa oleviin hankkeisiin sekä tiettyyn joustavuuteen tuen vähimmäismäärän suhteen. Johdanto-osaan on lisätty uusi 9 kappale, jossa kuvataan olemassa olevien palvelujen tukemisesta odotettavissa olevia hyötyjä. Johdanto-osaan on lisätty uusi 10 kappale, jossa selitetään, että liikennemuotosiirtymään liittyville toimille annettavat tuet perustuvat maantieliikenteelle vaihtoehtoisten kuljetusmuotojen ympäristönsuojelun tasoon. Johdanto-osaan on lisätty uusi 11 kappale, jossa lisätään liikennemuotosiirtymään liittyville toimille annettavan tuen joustavuutta, jotta voitaisiin ottaa huomioon kehitys, jota tapahtuu ulkoisten kustannusten sisällyttämisessä hintoihin. Johdanto-osan kappale 8 on numeroitu uudelleen kappaleeksi 12. Johdanto-osan kappale 9 on numeroitu uudelleen kappaleeksi 13. Johdanto-osan kappale 10 on numeroitu uudelleen kappaleeksi 14. Johdanto-osan kappaleesta 11 (joka on numeroitu uudelleen kappaleeksi 15) on poistettu viittaus neuvoa-antavaan komiteaan. Johdanto-osan kappale 12 on numeroitu uudelleen kappaleeksi 16. Johdanto-osan kappale 13 on numeroitu uudelleen kappaleeksi 17. 1 artikla on muotoiltu uudelleen yhdeksi kohdaksi. 2 artiklan a kohtaan on lisätty ilmaus "jäsenvaltioiden alueella". 2 artiklan b kohtaan on lisätty ilmaus "tai eri liikennemuotojen yhdistelmäkuljetuksiin, joissa tieosuudet ovat mahdollisimman lyhyitä". 2 artiklan d kohtaan on lisätty sana "rakenteelliseen". 2 artiklaan on lisätty seuraavat uudet kohdat: f, j ja k. 2 artiklan f kohta on numeroitu uudelleen kohdaksi g. 2 artiklan g kohta on numeroitu uudelleen kohdaksi h. 2 artiklan h kohta on numeroitu uudelleen kohdaksi i. 3 artiklan 1 kohdan b alakohtaan on lisätty ilmaus "lähellä sijaitsevan". 4 artiklan 1 kohtaan on lisätty ilmaukset "pääsääntöisesti" ja "jäsenvaltioon ja lähellä sijaitsevaan kolmanteen maahan". 5 artiklan 1 kohdan a alakohtaan on lisätty ilmaus "tai eri liikennemuotojen yhdistelmäkuljetuksiin, joissa tieosuudet ovat mahdollisimman lyhyitä". 5 artiklan 1 kohdan d alakohdan sanamuotoa on muutettu seuraavasti: "tällaisia palveluja koskevasta avoimesta, puolueettomasta ja syrjimättömästä valintamenettelystä". 5 artiklan 2 kohdan ensimmäisessä virkkeessä on korvattu sanamuoto "tavoitteiden saavuttamiseksi välttämättömistä ja toimesta aiheutuvista menoista" sanamuodolla "tavoitteiden saavuttamiseksi välttämättömien ja toimesta aiheutuvien menojen kokonaismäärästä". 5 artiklan 2 kohdan kolmannen virkkeen sanamuotoa on muutettu seuraavasti: "jos ne ovat vähäisiä". 5 artiklan 2 kohdan neljännessä virkkeessä on korvattu sanamuoto "Tukihakemuksen valintamenettelyyn jättämisestä lukien aiheutuneet menot" sanamuodolla "Kustannukset, jotka syntyvät tukihakemuksen valintamenettelyyn jättämispäivänä tai sen jälkeen". 5 artiklan 2 kohdan viidennessä virkkeessä ilmaus "ainoastaan tukisopimuksessa määriteltyyn toimeen" on korvattu ilmauksella "pääasiallisesti tukisopimuksessa määriteltyyn toimeen". 5 artiklan 3 kohta on muotoiltu uudelleen sen ilmaisemiseksi, että yhteisön rahoitustuki on "yksi euro kustakin maanteiden tavaraliikenteen 500 tonnikilometrin siirtymästä. Tätä ohjeellista määrää voidaan mukauttaa muun muassa hankkeen laadun tai tosiasiallisesti saadun ympäristöhyödyn mukaan." 5 artiklan 3 kohdan toiseen alakohtaan on lisätty ilmaukset "12 artiklan 2 kohdassa tarkoitetun menettelyn mukaisesti" ja "ja mukauttaa yhteisön rahoitustukea sen mukaisesti". 5 artiklan 4 kohtaan on lisätty ilmaus "Yhteisön rahoitustukea ei voida uusia säädetyn 38 kuukauden enimmäisajan jälkeen.". 6 artiklan 1 kohdan b alakohdasta on poistettu virke "Tässä yhteydessä kiinnitetään erityistä huomiota katalyyttisiin toimiin, joilla toteutetaan käytännössä "merten valtateiden" käsitettä.". 6 artiklan 1 kohdan c alakohtaan on lisätty ilmaus "tai eri liikennemuotojen yhdistelmäkuljetuksiin, joissa tieosuudet ovat mahdollisimman lyhyitä". 6 artiklan 1 kohdan d alakohdassa on korvattu englanninkielisessä versiossa ilmaus "with concrete milestones towards its objectives" ilmaisulla "setting out the specific stages by which it seeks to achieve its objectives". Tämä ei vaikuta suomenkieliseen versioon, jossa ilmaus jää muotoon "johon sisältyy konkreettisia välitavoitteita toimen tavoitteiden saavuttamiseksi". 6 artiklaan on lisätty 2 kohta, jossa todetaan, että "erityistä huomiota ansaitsevat katalyyttiset toimet, joilla toteutetaan uusia käsitteitä kuten 'merten valtatiet". Uuteen 6 artiklan 2 kohtaan sisältyy myös alkuperäinen 6 artiklan 1 kohdan g alakohta, jonka sanamuotoa on muutettu seuraavasti: "tai yleiseurooppalaisia liikennekäytäviä ja -alueita." Mainittuun kohtaan on myös lisätty alaviite, jossa viitataan komission päätöksen 1692/96/EY viimeisimpään muutokseen. 6 artiklan 2 kohtaan (joka on numeroitu uudelleen 3 kohdaksi) on lisätty ilmaus "tämän asetuksen tavoitteiden saavuttamiseksi" ja siitä on poistettu virke "Neuvoston päätöksen 1999/65/EY 18 ja 19 artiklaa sovelletaan soveltuvin osin.". 6 artiklan 3 kohdan (joka on numeroitu uudelleen 4 kohdaksi) ensimmäiseen virkkeeseen on lisätty ilmaus "valmistelevat toimet mukaan lukien". 6 artiklan 3 kohdan (joka on numeroitu uudelleen 4 kohdaksi) kolmannen virkkeen sanamuotoa on muutettu seuraavasti: "mikäli ne ovat vähäisiä". 6 artiklan 3 kohdan (joka on numeroitu uudelleen 4 kohdaksi) neljännessä virkkeessä on korvattu ilmaus "Tukihakemuksen valintamenettelyyn jättämisestä lukien aiheutuneet menot" ilmauksella "Kustannukset, jotka syntyvät tukihakemuksen valintaprosessiin jättämispäivänä tai sen jälkeen". 6 artiklan 3 kohdan (joka on numeroitu uudelleen 4 kohdaksi) viidennessä virkkeessä ilmaus "ainoastaan tukisopimuksessa määriteltyyn toimeen" on korvattu ilmauksella "pääasiallisesti tukisopimuksessa määriteltyyn toimeen". 6 artiklan 4 kohtaan (joka on numeroitu uudelleen 5 kohdaksi) on lisätty seuraava virke: "Yhteisön rahoitustukea ei voida uusia säädetyn 50 kuukauden enimmäisajan jälkeen." 6 artiklan 5 kohta (joka on numeroitu uudelleen 6 kohdaksi) on muotoiltu uudelleen seuraavasti: "Toimien valintamenettelyssä huomioon otettavat ensisijaiset poliittiset tavoitteet määritellään 12 artiklan 2 kohdassa tarkoitetun menettelyn mukaisesti. Komissio voi, 12 artiklan 1 kohdan mukaisesti perustetun komitean avustamana, aika ajoin tarkastella uudelleen ensisijaisia poliittisia tavoitteita." 7 artiklan 1 kohdan a alakohtaan on lisätty ilmaus "ja sen kesto on enintään 24 kuukautta". 7 artiklan 1 kohdan c alakohta on muutettu seuraavasti: "siinä määrin, että se olisi yhteisen edun vastaista, etenkään pelkälle maantieliikenteelle vaihtoehtoisten liikennemuotojen välillä tai niiden kunkin sisällä". 7 artiklan 1 kohdan d alakohdassa on korvattu englanninkielisessä versiossa ilmaus "with concrete milestones towards its objectives" ilmaisulla "setting out the specific stages by which it seeks to achieve its objectives". Tämä ei vaikuta suomenkieliseen versioon, jossa ilmaus jää muotoon "johon sisältyy konkreettisia välitavoitteita toimen tavoitteiden saavuttamiseksi". 7 artiklan 2 kohdasta on poistettu virke "Neuvoston päätöksen 1999/65/EY 18 ja 19 artiklaa sovelletaan soveltuvin osin." 7 artiklan 3 kohdan ensimmäinen virke on muotoiltu osittain uudelleen seuraavasti: "toimen tavoitteiden saavuttamiseksi välttämättömien ja toimesta aiheutuvien menojen kokonaismäärästä". 7 artiklan 3 kohdan kolmannessa virkkeessä on korvattu ilmaus "Tukihakemuksen valintamenettelyyn jättämisestä lukien aiheutuneet menot" ilmauksella "Kustannukset, jotka syntyvät tukihakemuksen valintaprosessiin jättämispäivänä tai sen jälkeen". 7 artiklan 3 kohdan neljännessä virkkeessä ilmaus "ainoastaan tukisopimuksessa määriteltyyn toimeen" on korvattu ilmauksella "pääasiassa tukisopimuksessa määriteltyyn toimeen". 7 artiklan 3 kohdan kolmannessa ja neljännessä virkkeessä on selvennetty, mihin menoihin voidaan antaa yhteisön rahoitustukea. 7 artiklan 4 kohtaan on lisätty seuraava virke: "Yhteisön rahoitustukea ei voida uusia säädetyn 26 kuukauden enimmäisajan jälkeen." 7 artiklan 5 kohta on muotoiltu uudelleen seuraavasti: "Yhteisten oppimistoimien valintamenettelyssä huomioon otettavat ensisijaiset poliittiset tavoitteet määritellään 12 artiklan 2 kohdassa tarkoitetun menettelyn mukaisesti. Komissio voi, 12 artiklan 1 kohdan mukaisesti perustetun komitean avustamana, aika ajoin tarkastella uudelleen poliittisia tavoitteitaan." 8 artiklassa on muutettu viittaus 11 artiklan 2 kohtaan viittaukseksi 12 artiklan 2 kohtaan. Uusi 9 artikla on lisätty; siinä viitataan kansallisten valtiontukien ja Marco Polo -ohjelmasta annettavan yhteisön rahoitustuen väliseen suhteeseen. 9 artiklassa (joka on numeroitu uudelleen 10 artiklaksi) muutetaan viittaus 10 artiklaan viittaukseksi 11 artiklaan. 10 artiklassa (joka on numeroitu uudelleen 11 artiklaksi) muutetaan viittaus 11 artiklan 2 kohtaan viittaukseksi 12 artiklan 2 kohtaan. 11 artiklan (joka on numeroitu uudelleen 12 artiklaksi) 1 ja 2 kohta on muotoiltu uudelleen niin, että siinä viitataan vakiomuotoiseen neuvoston päätökseen, jolla pannaan täytäntöön hallintomenettely. 11 artiklaan (joka on numeroitu uudelleen 12 artiklaksi) on lisätty uusi kohta seuraavasti: "3. Komitea vahvistaa työjärjestyksensä.". 12 artiklassa (joka on numeroitu uudelleen 13 artiklaksi) on korvattu ilmaus "1 päivästä tammikuuta 2003 31 päivään joulukuuta 2007 on 115 miljoonaa euroa" "1 päivästä tammikuuta 2003 31 päivään joulukuuta 2006 on 75 miljoonaa euroa". 13 artiklassa (joka on numeroitu uudelleen 14 artiklaksi) ilmaus "asetuksen täytäntöönpanon" on korvattu ilmauksella "asetuksen 5, 6 ja 7 artiklan täytäntöönpanon". 14 artiklaan (joka on numeroitu uudelleen 15 artiklaksi) on lisätty uusi 1 kohta, jossa käsitellään komission tiedotusvelvollisuutta. Ehdotuksen alkuperäinen kohta on numeroitu uudelleen kohdaksi 2. 4. PÄÄTELMÄ Komissio katsoo, ettei 25. huhtikuuta 2003 vahvistetussa yhteisessä kannassa olennaisella tavalla muuteta ehdotuksen lähestymistapaa tai tavoitteita. Näin ollen se voi tukea yhteistä kantaa.